Mazgājamā bļoda (Latgales keramika)
Šis raksts ir par Latgales keramikas trauku. Par citām jēdziena mazgājamā bļoda nozīmēm skatīt nozīmju atdalīšanas lapu. Mazgājamā bļoda (latgaliešu: mutis bļūda), saukta arī kā mutes bļoda, ir viens no Latgales keramikas saimniecības trauku tipiem, kas tiek pielietots ķermeņa, īpaši sejas mazgāšanai. Mutes bļodām raksturīgi viegli izliekti sāni, samērā platas, gandrīz līmeniskas rotātas malas. Bļodas iekšpusē sienas pašā augšākajā malā pielīmēts ieapaļš ziepju trauciņš. Mutes bļodas rotā salīdzinoši vairāk kā parastās bļodas. Tām vāpē kā to iekšpusi, tā arī ārpusi, īpaši to augšdaļu. Mutes bļodas kalpo kā goda trauks.